**Ministru kabineta noteikumu projekta „Grozījumi Ministru kabineta 2015.gada 30.jūnija noteikumos Nr.367 „Nacionālais numerācijas plāns”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi 2015.gada 30.jūnija noteikumos Nr.367 „Nacionālais numerācijas plāns” (turpmāk – Noteikumu projekts) sagatavots saskaņā ar Elektronisko sakaru likuma 56.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 30.jūnija noteikumi Nr.367 „Nacionālais numerācijas plāns” (turpmāk - Nacionālais numerācijas plāns) nosaka numura struktūru un formātu tā identifikācijai un maršrutēšanai, numura sastādīšanas procedūras, kā arī numerācijas lietošanas mērķus un veidus. Sabiedrisko pakalpojumu regulēšanas komisija (turpmāk - Regulators) atbilstoši Nacionālam numerācijas plānam piešķir numerācijas lietošanas tiesības komercdarbībai. Numerācijas izmantošanas tiesības komercdarbībai Regulators piešķir kārtībā, kāda noteikta tā 2015.gada 3.decembra padomes lēmumā Nr.1/18 „Noteikumi par numerācijas lietošanas tiesībām”, kādā tiek veikta numerācijas lietošanas tiesību piešķiršana, pagarināšana, anulēšana un tālāknodošana. Regulators ir informējis Vides aizsardzības un reģionālās attīstības ministriju (turpmāk – Ministrija) par nepieciešamību precizēt Nacionālo numerācijas plānu (Regulatora 2016.gada 11.janvāra vēstule Nr.2-2.79/65), ka veicot numerācijas lietošanas tiesību piešķiršanu komercdarbībai, ir konstatējis atsevišķas nepilnības, un nepieciešami precizējumi, papildinot Numerācijas plāna tekstu.Noteikumu projekts sagatavots, lai Regulators varētu veidot precīzu atsauci uz Nacionālo numerācijas plānu lēmumā par resursu piešķiršanu komercdarbībai. Noteikumu projekts paredz šādas izmaiņas:1) precizēt Numerācijas plānu (20.2.punkts) atbilstoši pielikuma saturam (1.pielikuma 2.tabulas 22.punktam);2) vienādot terminu „Publiskā mobilā telefonu tīkla” Numerācijas plāna 1.pielikuma 6.tabulā un turpat konkretizēt terminu „mobilā telefonu tīkla valsts koda”. |
| 3. | Projekta izstrādē iesaistītās institūcijas | Regulators |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti. Ar šiem grozījumiem plānots novērst nepilnības attiecībā uz komersantiem saistošiem lēmumiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildus ietekmi uz tautsaimniecību un administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1.apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2016.gada 11.februārī tika ievietots Ministrijas tīmekļa vietnē: www.varam.gov.lv sadaļā „Sabiedrības līdzdalība”, aicinot sabiedrību izteikt savu viedokli. |
| 3. | Sabiedrības līdzdalības rezultāti | Par noteikumu projektu netika saņemti sabiedrības viedokļi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Regulators |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Noteikumu projekts neparedz jaunu institūciju izveidi, likvidāciju vai reorganizāciju.Noteikumu projekts neietekmē iesaistīto institūciju funkcijas un uzdevumus. |
| 3. | Cita informācija | Nav  |

*Anotācijas III, IV, V sadaļa – projekts šo jomu neskar.*

Vides aizsardzības un reģionālās attīstības ministrs K.Gerhards

Vīza:

valsts sekretārs R.Muciņš

26.02.2016.

A.Vāvere

67026936, Aija.Vavere@varam.gov.lv